kardosdrur/scandi-wiki huggingface dataset:
Umeboshi

Umeboshi (梅干, af ume, 梅 = blomme og boshi, 干 = tørret) er japansk ume-frugter, der er syltet med salt og røde shiso-blade. Frugterne omtales ofte som blommer, men er botanisk set snarere i familie med abrikoser. Umeboshi er især populært i oprindelseslandet, Japan. De er røde, runde og smager salt og surt.

Fremstillingen begynder med, at de endnu grønne abrikoser vaskes og stables i lag sammen med salt i store kar af træ. Indholdet af salt udgør mellem 12 og 25 %. Saltet gør at abrikoserne afgiver vand, og et tungt låg tvinger abrikoserne til at blive under vandspejlet og trykker med sin vægt yderligere vand ud af frugterne. Samtidig begynder den ønskede fermentering.

Efter at have gæret en til to måneder i karrene bliver frugterne tørret i det fri i fire til syv afhængig af vejret. Frugterne er nu hvide, og en del af dem sælges som shiroboshi. De resterende frugter indhylles i shiso-blade, mens fermenteringen foregår. Efter omkring en uge mere fjernes abrikoserne og stables sammen med shiso-bladene i fade, hvor de modner i yderligere en til to år. I løbet af denne tid får umeboshi deres karakteristiske farve fra de purpur shiso-blade.

Umeboshi tilberedes for det meste ikke yderligere før spisningen. Traditionelt spiser japanere en eller to af disse frugter om morgenen sammen med ren ris. Desuden serveres umeboshi også gerne i onigiri i for eksempel bento-bokse. Her minder den røde frugt blandt de hvide ris optisk om det japanske flag ("hinomaru-bento", hinomaru = det japanske flag).

Eksterne henvisninger 

Mad fra Japan
Skarntyde-slægten

Skarntyde-slægten (Conium) er en slægt af planter, der består af omkring 3 arter, hvoraf en enkelt findes vildtvoksende i Danmark.

Arter 
Den danske art i slægten:
 Skarntyde (Conium maculatum)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Persille-slægten

Persille-slægten (Petroselinum) er en slægt af planter, der består af cirka to arter, hvoraf en enkelt findes forvildet i Danmark.

Arter 
Den forvildede, danske art i slægten:
 Persille (Petroselinum crispum)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Shiokara

Shiokara (塩辛, omtrent "saltet krydret") er en specialitet fra det japanske køkken, der fremstilles af forskellige havdyr. Den består af små stykker kød i sej brun pasta af dyrenes stærkt saltede fermenterede indmad. Den røde indmad pakkes i en lukket beholder sammen med ca. 10 % salt og 30 % maltet ris og fermenteres i op til en måned. Shiokara sælges i glas- eller plastikbeholdere.

Aromaen er temmelig stærk, og selv for japanere kræver den ofte tilvænning. Smagen sætter sig desuden fast i munden. En måde at nyde den på er derfor at sluge portionen på en gang og følge op med en slurk ren whisky. Mange barer i Japan har specialiseret i sig i shiokara.

Varianter af shiokara 
 Ika no shiokara af blæksprutte.
 Hotaruika no shiokara af tunfisk.
 Katsuo no shiokara af bonito.
 Kaki no shiokara af østers.
 Konowata no shiokara af en bestemt søpølseart.
 Uni no shiokara af søpindsvin.
 Ami no shiokara af rejer.

Eksterne henvisninger 

Mad fra Japan
Fiskeretter
Jack Ryan: Shadow Recruit

Jack Ryan: Shadow Recruit er en amerikansk action thriller film, instrueret af Kenneth Branagh fra 2014 og har Chris Pine i hovedrollen som den fiktive Jack Ryan karakter skabt af forfatter Tom Clancy. Chris Pine bliver den fjerde skuespiller som spiller Ryan, efter Alec Baldwin, Harrison Ford og Ben Affleck.

Filmen er omstarten af filmserien.

Medvirkende 
 Chris Pine som Jack Ryan
 Keira Knightley som Cathy Ryan
 Kenneth Branagh som Viktor Tjerevin
 Lenn Kurdjawizki som Constantin
 Alec Utgoff som Aleksandr Borovskij
 Peter Andersson som Dmitrij Lemkov
 Elena Velikanova som Katja
 Nonso Anozie som Embee
 Colm Feore som Rob Behringer
 Gemma Chan som Amy

Referencer

Eksterne henvisninger 
 
 

Amerikanske film fra 2014
Film baseret på Tom Clancys bøger
Actionfilm fra USA
Thrillerfilm fra USA
Schaumburger Wald

Schaumburger Wald er et skovklædt område, omkring 80 moh. med på areal på omkring 40 km², i den nordvestlige del af Landkreis Schaumburg,  i  den  nordlige del af  den tyske delstat Niedersachsen.  Schaumburger Wald er overvejende blandet ege- og bøgeskov, med rester af gammel græsningsegeskov.

Beliggenhed 
Schaumburger Wald ligger umiddelbart øst for Niedersachsens grænse til delstaten Nordrhein-Westfalen i den nordvestlige del af Landkreis Schaumburg, øst for floden  Weser, syd for Rehburger Berge og nord vest for Mittellandkanal . Den strækker sig fra Wölpinghausen i nord, til Pollhagen og Meerbeck i øst (mod øst ligger også byerne Stadthagen  og Obernkirchen), til Bückeburg i syd, til byen Minden i sydvest, og byen Petershagen og kommunen Wiedensahl mod  vest. Mod nord grænser den næsten, med Rehburg Berge, til Landkreis Nienburg .

Schaumburger Wald, som er 19,5 km lang og op til 4 km bred, ligger på den Nordtyske Slette  mellem ca. 45 og 80 m over havets overflade; Det højeste punkt er vest for  hovedvej L 371  der forbinder Wölpinghausen i nord til  Pollhagen i syd. Grænsen til Kreis Minden-Lübbecke, der ligger i Nordrhein-Westfalen, løber næsten præcis langs den nordvestlige grænse af skoven, men flere tunger af skoven rækker ind i det  westfalske område.

Eksterne kilder/henvisninger

Literatur 

    Anna-Franziska von Schweinitz: Die Derneburger Grabpyramide und ihr Vorbild im Baumer Forst. In: Hildesheimer Jahrbuch für Stadt und Stift Hildesheim Bd. 70/71, 1998/99, S. 219–231
    Anna-Franziska von Schweinitz: Architektur für die Ewigkeit. Der Begräbnisgarten des Grafen Wilhelm zu Schaumburg-Lippe. In: Kritische Berichte, 29.2001 No. 2, S. 21–29

Eksterne henvisninger

 Der Schaumburger Wald  

Skove i Tyskland
Landskaber i Niedersachsen
Uman (Ukraine)

Uman (, ; ) er en større by og administrativt centrum for Uman rajon (, ) i Tjerkasy oblast. Byen ligger ved floden Umanka i hjertet af Ukraine og har  indbyggere. Vigtigste erhverv: Turisme, uddannelse — især inden for landbrug — og handel.

I Ukraine er byen mest kendt for den store  (), som i 2007 blev udnævnt til et af landets syv underværker. Desuden er byen et vigtigt pilgrimsmål for chasidiske jøder, eftersom rabbiner  er begravet der. Det anslås, at der valfarter over 20.000 chassidiske jøder af den breslovske gren til hans grav i dagene inden det jødiske nytår.

Referencer

Eksterne henvisninger 

 

Byer i Tjerkasy oblast
Bolivias nationalvåben

Bolivias nationalvåben har i den nuværende form været benyttet af Bolivia som nationalvåben siden 1963. Det nuværende våben er baseret på det tidligere nationalvåben fra 1888 og fik ved ændringen i 1963 en mere klar grafisk streg.

I nationalvåbenets centrum indgår en oval med symboler fra Bolivia. I ovalen er afbildet bjerget Cerro Rico (Det rige bjerg) i Potosí med en opgående sol. Foran bjerget står Bolivias nationaldyr, en Alpaka, et kornneg og et brødfrugtstræ, der alle symboliserer Bolivia naturressourcer. Alpakaen står på en grøn slette foran bjerget; både sletten og bjerget symboliserer Bolivias forskelligartede terræn.

Ovalen er omgivet af en blå kant, hvor i med guldbogstaver er skrevet landets navn på spansk "Bolivia" og nederst afbildet 10 stjerner. De ti stjerner symboliserer Bolivias 9 departementer samt det tidligere departement Litoral, som Bolivia ved Stillehavskrigen måtte afstå til Chile, men som landet fortsat gør krav på. Den 10. stjerne blev indføjet i nationalvåbnet ved opdateringen i 1963.

Omkring og bagved ovalen er afbildet to sæt af faner med det bolivias flag, to kanonløb, to par musketerer, en stridsøkse og en frygisk hue (jakubinerhue). Genstandene symboliserer bolivianernes vilje til at kæmpe for deres frihed og hjemland. Over ovalen er afbildet en kondor og en laurbærkrans.

Galleri

Literatur 
 Karl-Heinz Hesmer: Flaggen und Wappen der Welt. Geschichte und Symbolik der Flaggen und Wappen aller Staaten. Gütersloh: Bertelsmann Lexikon Verlag, 1992.

Se også 
 Bolivias flag

Eksterne links 
 Bolivia could put coca leaves on coat of arms, Reuters.com


Rigsvåbener
Nationalvåben
Welcome to Night Vale

Welcome to Night Vale er en podcast, der fremtræder som et radio show i den fiktive by Night Vale, der rapporteret om de mærkværdige hændelser, der finder sted i byen. Welcome To Night Vale er skabt i 2012 af Joseph og Jeffrey Craynor. Den handler om den fiktive by Night Vale og underlige ting der sker i den.

Radioværten er Cecil Gershwin Palmer, der spilles af Cecil Baldwin.

Referencer 

Podcasts
Patrioternes spil (film)

Patrioternes spil er en actionfilm fra 1992 instrueret af Phillip Noyce. Den er baseret på Tom Clancys roman med samme navn, og er efterfølgeren til actionfilmen Jagten på Røde Oktober fra 1990, men med andre skuespillere i hovedrollerne. Harrison Ford har hovedrollen som Jack Ryan, og Anne Archer spiller hans kone. James Earl Jones er den eneste skuespiller som gentager sin rolle fra den tidligere film, i rollen som admiral James Greer. På rollelisten står også Sean Bean, Samuel L. Jackson og Richard Harris. Dette var en forløberen til filmen Dødens karteller som udkom i 1994.

Medvirkende 
 Harrison Ford som Jack Ryan
 Anne Archer som Cathy Muller Ryan
 Patrick Bergin som Kevin O'Donnell
 Sean Bean som Sean Miller
 Thora Birch som Sally Ryan
 James Fox som Lord Holmes
 Samuel L. Jackson som Lt. Cmdr. Robert Jefferson Jackson
 Polly Walker som Anette
 J.E. Freeman som Marty Cantor
 James Earl Jones som Admiral James Greer
 Richard Harris som Paddy O'Neil

Referencer

Eksterne henvisninger 
 
 

Amerikanske film fra 1992
Engelsksprogede film
Film baseret på Tom Clancys bøger
Actionfilm fra USA
Thrillerfilm fra USA
Vasodilatation

Vasodilatation betyder, at kroppens blodkar dilaterer, det vil sige at blodkarrenes glatte muskulatur slapper af og karene udvider sig, især i de store vener, store arterier og de mindre arterioler. Processen er i princippet det modsatte af vasokonstriktion. Når blodkarrene dilaterer øges blodgennemstrømningen på grund af den nedsatte karmodstand og kredsløbets volumen øges. Endvidere vil det arterielle blodtryk falde fordi den perifere karmodstand (afterload) nedsættes. Samtidig vil karudvidelsen medføre øget permeabilitet i kapillærerne og der kan ske væskeudsivning ud i det ekstracellulære rum med ødemer til følge. Dette kan føre til nedsat blodvolumen grundet væsketab.

Vasodilatation kan optræde dels som følge af kroppens egen regulering af blodtilførsel, dels som en bivirkning ved brug af visse stoffer eller som følge af medikamentel behandling (antihypertensiva). 

Kardiologi
Fysiologi
Kristian Møhl

Karl Kristian Møhl(-Hansen) (20. februar 1876 i Ibsker, Bornholm – 7. december 1962 i København ) var en dansk maler.

Han havde stået i malerlære og gået på teknisk skole inden han fra april 1895 til januar 1896 var elev på kunstakademiet. Til trods for den korte elevtid fik han dog akademistipendier 1905, 1906 og 1912, samt 1911 Raben-Levetzaus Legat og 1914 og 1925 Bernh. Hirschsprungs Legat. Af stor betydning for hans kunstneriske udvikling blev elevtiden på Zahrtmanns Skole 1896-99. Han rejste til Italien 1904, London 1907, Spanien 1920, Holland 1926 og 1929 og Paris 1926 og 1937. Han debuterede på Charlottenborgs forårsudstilling 1899, men udstillede ellers oftest på Den Frie, hvor han blev medlem 1901. I udlandet vistes hans malerier og kunstindustri blandt andet på Den baltiska utställningen 1914 i Malmö hvor han dekorerede det danske hus, på udstillingen af nyere dansk kunst 1919 i Liljevalchs konsthall i Stockholm, på den internationale udstilling 1925 i Paris og i Helsingfors 1928. Han havde blandt andet separatudstillinger i Kunstindustrimuseet 1909, i Den frie 1923, i Kunstforeningen 1928 og 1935 og i Kunsthallen 1950. 1920 modtog han Eckersberg Medaillen for et maleri og 1925 i Paris en guldmedalje for tekstilarbejder.

Som maler knytter Kristian Møhl sig til en dansk landskabstradition med rødder tilbage til P.C. Skovgaard, tilsat en vis inspiration fra Corot . Hans indgående naturstudier, ofte i akvarel, er mere interessante end de større malerier der i offentligt eje findes på Statens Museum for Kunst og på kunstmuseerne i Maribo, Tønder og Ålborg.

Han udførte et par gravmæler i sandsten for familiemedlemmer og var allerede tidligt også virksom som kunsthåndværker. I 1890'erne tegnede han broderiudkast til frøknerne Marie Bindesbøll og Kristiane Konstantin-Hansens broderiforretning og senere bl.a. til Clara Wæver og udkast til vævninger til Mette Vestergaard. En kort tid var han hos Bing & Grøndahl, og også sølvsmedekunsten nød godt af hans dekorative evner idet han tegnede for både Georg Jensen, Birgitte Eriksen og A. og F. Dragsted. Hans virksomhed omfattede endvidere bogomslag for Gyldendal, tapeter og tekstiler. Hans naturstudier kom kunstindustrien til gode idet motiverne ofte er hentet fra dyre- og planteverdenen. Stilistisk begyndte han i et art nouveau-påvirket formsprog der i Danmark blev til skønvirkestilen for i 20'erne at følge tidens dekorative stilretning. Hans kunstindustrielle arbejder kan ses i Kunstindustrimuseet og tegninger hertil i kobberstiksamlingen.

Referencer

Eksterne henvisninger 
 

Kunstnere fra Danmark
Malere fra Danmark
Ufuldkommen konkurrence

Indenfor økonomi er ufuldkommen konkurrence betegnelsen for markedsstrukturer, der ikke lever op til de betingelser, der gælder for fuldkommen konkurrence.

Typer af ufuldkommen konkurrence omfatter:
 Oligopol, hvor der kun er få sælgere af et produkt.
 Monopolistisk konkurrence, hvor der er mange sælgere af stærkt differentierede produkter.
 Monopson, hvor der er mange sælgere men kun én køber, og oligopson, hver der er mange sælgere og få købere.
 Karteller, hvor virksomheder samarbejder om at begrænse konkurrencen med henblik på at kunne hæve priserne.

Ifølge den danske forsker Hubert Buch-Jensen er virkelighedens markeder for det meste domineret af store virksomheder, som på forskellig vis er i stand til at påvirke prisniveauet via kartelsamarbejde, fusionering eller andre tiltag.

Referencer

Andre referencer 

 Massimiliano Vatiero (2009), "An Institutionalist Explanation of Market Dominances". World Competition. Law and Economics Review, 32(2):221-6.

Konkurrenceformer
Radome

En radome (sammensat af engelsk for "radar" og "dome") er en kuppelformet skærm til en radarantenne eller andre elektroniske enheder.

En radomes opgave er at beskytte antennen og følsomt elektronisk udstyr mod vejret. Kuplens beklædning må ikke gribe ind i antennens funktion, og er konstrueret hovedsagelig af glasfiberarmerede plast-elementer, som tilsammen danner en sfærisk kuppel. I øjeblikket (2014) står verdens største radome på Fraunhofer-Instituttet i Wachtberg i Tyskland. Domen har en højde på 54,5 meter og en diameter på 49 meter.

Noter 

Radarteknik
Geodætiske kupler
Anne B. Ragde

Anne Birkefeldt Ragde (født 3. december 1957) er en norsk forfatter og tekstforfatter, opvokset i Trondheim.
Ragde er tidligere universitetslektor i massekommusikantion ved Universitetet i Trondheim. Hun er cand.philol. fra Universitetet i Trondheim med hovedfag i amerikansk massemediekommusikantion, og debuteret som forfatter i 1986.

Ragdes bøger er genreoverskridende, både hendes skønlitterære romaner og særlig ungdombøgerne grænser ofte tæt op mod thrilleren eller kriminalromanen. Med romanen, teaterstykket og tv-serien Berlinerpoplene og de to efterfølgere har hun gjorde sig for alvor bemærket.

Udvalgt bibliografi 
Ved du hvad de voksne laver, mens du sover?, 1989
Kunsten at forlade en mand - uden at tabe ansigt, 1999
Majas glade dage, 2001
Berlinerpoplerne : roman, 2007
Eremitkrebsene : roman, 2007
På bunden af havet ligger et slot, 2008
Ligge i grønne enge : roman, 2008
Arseniktårnet, 2009
Natønsket, 2010
Berlinertrilogien : Berlinerpoplerne, Eremitkrebsene, Ligge i grønne enge, 2011
En tiger for en engel, 2011
Jeg skal gøre dig så lykkelig, 2012
Jeg har et tæppe i tusind farver, 2014
Paradis Hommersåk, 2019

Priser 
Brageprisen for beste ungdomsbok 2001, for Ogsaa en ung Pige 
Kultur- og kirkedepartementets fagbokpris for barne- og ungdomslitteratur 2001, for Ogsaa en ung Pige
Riksmålsforbundets litteraturpris 2004, for Berlinerpoplene
Bokhandlerprisen 2005, for Eremittkrepsene
Den norske leserprisen 2005, for Eremittkrepsene
Årets trønder 2006 for sine populære romaner fra Byneset

Eksterne henvisninger 

 
 
 Anne Birkefeldt Ragde  på Forlaget Oktober
 Anne Birkefeldt Ragde i NRK Forfatter
 Anne Birkefeldt Ragdei Dagbladet litteratur 
 Anne Birkefeldt Ragde i Kulturnetts kunstnerregister 

Krimiforfattere fra Norge
Romanforfattere fra Norge
Børnebogsforfattere fra Norge
Faglitterære forfattere fra Norge
Personer fra Trondheim
Universitetslektorer
Modtagere af Riksmålsforbundets litteraturpris
Champuruu

Champuruu eller chanpuruu (チャンプルー) er en japansk ret fra Okinawa med grøntsager, tofu og kød eller fisk. Champuruu betyder blande eller sammenblande på Okinawa-dialekt.

På Okinawa-øerne er der opstået en særlig blanding af kulturer i de forgangne århundreder, hvor man udover den traditionelle ryukyu-kultur også finder kinesisk, japansk, sydøstasiatisk og nordamerikansk påvirkning. Derfor benytter man ofte ordet til at forklare Okinawas kultur, der da betegnes som champuruu bunka (チャンプルー文化, blandet kultur, kulturmiks). En teori er at begrebet stammer fra malaysiske eller indonesiske ord campur, der udtales på lignende måde, og som har den samme betydning.

Retten, der gælder som husmandskost, laves ved at stege forskellige ingredienser udover grøntsager og tofu. For eksempel har gooyaa champuruu bitteragurk (gooyaa) som den vigtigste bestanddel, mens tamanaa champuruu først og fremmest indeholder kål.

Der findes en lignende indonesisk ret med ris og meget tilbehør, der hedder nasi campur.

Eksterne henvisninger 

Mad fra Japan
Nordsehl

Nordsehl er en by og kommune i det nordvestlige Tyskland med  indbyggere (), beliggende i Samtgemeinde Niedernwöhren under Landkreis Schaumburg. Denne landkreis ligger
i den nordlige del af delstaten Niedersachsen.

Geografi 
Kommunen er beliggende i udkanten af Weserbergland omkring 30 kilometer vest for Hannover. Landkreisens administrationsby Stadthagen ligger omkring tre kilometer mod syd. I den nordligste del af kommunen krydser Mittellandkanalen området.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Pollhagen

Pollhagen er en by og kommune i det nordvestlige Tyskland med  indbyggere (), beliggende i den nordlige del af Samtgemeinde Niedernwöhren under Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Pollhagen er beliggende ved Schaumburger Wald og Mittellandkanal omkring seks kilometer nord for Stadthagen. Ud over hovedbyen, findes også bebyggelsen Natenhöhe i kommunen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Profeterne i Evighedsfjorden

Profeterne i Evighedsfjorden er den fjerde roman af den dansk-norske forfatter Kim Leine, udgivet i 2012. Historien er opdigtet men lader sig inspirere af historiske begivenheder der fandt sted i slutningen af 1700 tallet. Romanen følger den norsk fødte missionær, Morten Falck, der tager rejsen fra Norge til København og videre til Kolonien Sukkertoppen i Vestgrønland, hvor han udstationers som missionærpræst under den danske konge. Bogen blev i 2013 tildelt Nordisk råds litteraturpris.

Handling 

Romanen begynder i 1793 med en meget intens scene fra et bjerg i Grønland hvor der tilsyneladende forgår et mord på en enke. Bogen springer derefter tilbage i tiden til 1782 hvor vi møder hovedpersonen Morten Pedersen, der rejser fra sin hjemstavn i Norge til København for at studere teologi. I København bruger han dog mere tid på at studere medicin, læse Rousseau om menneskets frihed og undersøge byens nattelivet, end han bruger på sine teologistudier. Efter nogen tid forlover han sig med jomfru Abelone Schultz, men bryder senere forlovelsen, da han beslutter at rejse afsted som missionærpræst til Grønland. Svigtet af Abelone bliver den første af en række synder, Morten må tage på sin samvittighed.

Vi følger Mortens bådrejse til Grønland, hvor han imod kaptajnen og besætnings råd medtager en malkeko. Koen bliver dog i løbet af rejsen mægtig populær da den giver frisk mælk til besætningen.

Morten ankommer til Grønland med store tanker om at omvende de hedenske indfødte. Men i romanens anden del, der forgår i kolonien Sukkertoppen, refererer hvert kapitel til et af de ti bud – eller her elleve – og vi følger hvordan disse brydes et efter et. Hvor første del fortælles fra Morten Pedersens synsvinkel, har hvert kapitel i anden del sin egen hovedfigur og synsvinkelbærer. Vi får bl.a. historien om Mortens møde med Profeterne i Evighedsfjorden, en oprørsmenighed af partisanere, der finder deres egen fortolkning af den kristne lære og pådrager sig den danske konges vrede. Vi får også beretningen om Mortens syndefald, hans tab af værdighed og tro, mens han pådrager sig en skyld, han ikke kan løbe fra, og forelsker sig i den enke, hvis endeligt blev præsenteret allerede i første kapitel. 

I romanens tredje del følger vi Morten Pedersen rejse hjem til Norge og hans oplevelser under branden i København i 1795. Romanens mange tråde samles i slutningen, mens store dele af den danske verden går op i røg.

Priser  
Profeterne i Evighedsfjorden har modtaget flere priser. I 2012 vandt den Weekendavisens litteraturpris og boghandlernes pris De Gyldne Laurbær . I 2013 vandt bogen Politikens Litteraturpris  og Nordisk råds litteraturpris.

Kilder 

Litteratur i 2012
Romaner fra Danmark
Wiedensahl

Wiedensahl er en by og kommune i det nordvestlige Tyskland med godt 1.000 indbyggere (2013), beliggende i den nordlige del af Samtgemeinde Niedernwöhren under Landkreis Schaumburg. Denne landkreis ligger i den nordlige del af delstaten Niedersachsen.

Wiedensahl er kendt som fødeby for tegneren Wilhelm Busch, der var humorist og satiretegner. Han regnes for tegneseriernes stamfader, og i huset hvor han er født, findes et Wilhelm-Busch-Museum.

Geografi 
Wiedensahl er beliggende nord for Schaumburger Wald med grænse til delstaten Nordrhein-Westfalen mod vest.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg